שיר כובש עשרה
אני לא דוד, אני לא סבא ולא אבא ; אני שלושתם ומשהו יותר ; בעוד דקות ספורות כשאגע בך ; יהיה לבך שייך לדור אחר ; אמנם אימך למדה איתי בבית הספר ; ואם אביך שירתתי בצבא ; אבל מול בלוריתי המתכספת ; זוהי עובדה בכלל לא חשובה ; אני כובש-עשרה ; של בנות טיפש-עשרה ; זה מתרחש-עשרה ; אצלי עשרים שנה ; זה יתרחש-עשרה ; גם עוד חמש-עשרה ; איני חושש-עשרה ; מהזקנה ; אל תירתעי מההבדל שבין שנותינו ; נסי לחשוב עלי כעל מורך ; כל השנים שמפרידות בינינו ; יפרידו גם בינך לחברך ; לך כבר נמאס מזמן כשאימך כועסת ; וכשאביך רוטן בערבים ; אבל כשאת אל דירתי נכנסת ; את נערה ללא קרובים על עקבים ; אני כובש-עשרה... ; אני אאמץ אותך ללא משרד הסעד ; את תתבגרי אצלי בלי תעודת בגרות ; שכר הלימוד שלך יהיה רק רעד ; אותו אני אגבה ממך באבירות ; לכן כשתשמעי אותי קורא לך ; עזבי את נערך המשעמם ; תמיד רצוי בתי שזה יקרה לך ; עם איש בוגר ממך בדור שלם ; אני כובש-עשרה...; 